Diari Oficial de la Generalitat Valenciana


Sumari del DOGV 3955, del 08-03-2001 (2001/1784)

RESOLUCIÓ de 9 de febrer de 2001, del director general d'Urbanisme i Ordenació Territorial per la qual s'aprova definitivament la modificació núm. 1 de les normes subsidiàries de Navarrés, una vegada esmenades les deficiències a què es refereix l'acord de la Comissió Territorial d'Urbanisme de València, de 26 de novembre de 2000.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3955

Data del DOGV
:   08-03-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/1784


Data del document
:   09-02-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Navarrés
    * pla d'urbanisme

RESOLUCIÓ de 9 de febrer de 2001, del director general d'Urbanisme i Ordenació Territorial per la qual s'aprova definitivament la modificació núm. 1 de les normes subsidiàries de Navarrés, una vegada esmenades les deficiències a què es refereix l'acord de la Comissió Territorial d'Urbanisme de València, de 26 de novembre de 2000. [2001/X1784]
  
Havent esmenat les deficiències a què es refereix l'acord de la Comissió Territorial d'Urbanisme, de 26 de novembre de 2000, relatiu a la modificació núm. 1 de les normes subsidiàries de Navarrés, i de conformitat amb el que ordena la Resolució del director general d'Urbanisme i Ordenació Territorial, de 9 de febrer de 2001, per la qual es declara definitivament aprovat aquesta modificació, es procedeix a la publicació d'aquest acord:
  
La Comissió Territorial d'Urbanisme de València, en la sessió del dia 16 de novembre de 2000, va adoptar el següent acord:
  
Vist l'expedient tramés per l'Ajuntament de Navarrés que fa referència a la modificació núm. 1 de les normes subsidiàries, i de conformitat amb els següents
  
Antecedents de fet
  
Primer. El projecte es va sotmetre a informació pública mitjançant acord del ple municipal en sessió del dia 15 de desembre de 1999.
  
Després del pertinent període d'informació pública en el qual es van presentar al·legacions, va ser aprovat provisionalment pel mateix òrgan el dia 20 de juliol de 2000.
  
Segon. El projecte consta de memòria, plànols d'informació i plànols d'ordenació.
  
Tercer. L'objecte del projecte és el canvi de classificació d'una àrea de 49.318 m2 de sòl no urbanitzable a sòl urbanitzable.
  
En aquesta s'integraria un edifici docent d'educació secundària de 7.550'26 m2.
  
Es pretén obtenir la superfície de forma gratuïta i, per a això, es crea un entorn urbà de baixa densitat perquè els propietaris col·laboren en la urbanització de l'àrea.
  
La comissió informativa, en sessió de 26 de maig de 1998, va emetre informe previ respecte a la modificació de les normes subsidiàries Dotació escolar, per a un canvi d'ús del sòl no urbanitzable i possibilitar la construcció d'un centre docent d'educació secundària i una dotació administrativa en sòl no urbanitzable comú en la mateixa àrea en què es modifica la classificació.
  
La comissió informativa, de 21 d'abril de 1999, emet nou informe de caràcter previ i la modificació té per objecte el canvi de classificació d'una àrea de 47. 015,20 m2 de sòl no urbanitzable a sòl urbà, on s'integraria l'edifici docent d'educació secundària.
  
Com a contingut d'aquest informe s'indica, en síntesi, la necessitat de classificar el sector com a sòl urbanitzable, així com la de la justificació de la necessitat d'un sector terciari, estudiar la seua incidència en la població i complir les dotacions exigides en l'annex del Reglament de Planejament de la Comunitat Valenciana.
  
L'ús de l'àrea objecte de la modificació és de caràcter dotacional, residencial i terciari.
  
L'edificabilitat bruta és de 0,97 m2/ m2. Es desenvolupen 8 illes de les quals 6 són d'ús residencial i terciari i les dos restants són zona verda i dotacional docent.
  
Es considera una edificabilitat semblant a la de les àrees de sòl urbà confrontants, edificabilitat corresponent a una planta baixa destinada a activitats terciàries, aparcaments, comercials o serveis amb possibilitat d'ocupació del 100% en planta per a aquest cas, i ocupacions de fins al 50% en plantes segona i tercera.
  
El quadre de superfícies és la següent:
  
SECTOR 49. 318'65 m2
  
EDIFICABILITAT BRUTA 47.692'87 m2 EB 0'97 m2 /m2
  
SOSTRE RESIDENCIAL 22.591'37 m2 ER 0'46 m2 /m2
  
EDIFICABILITAT TERCIÀRIA 25.101'50 m2 ET 0'51 m2 /m2
  
EQUIPAMENT SECUNDARI
  
 Prop RPCV
  
ZONA VERDA 2.287'69 4'64% 10%
  
DOT. ESCOLAR 7.550'26 15'31% 7'5%
  
VIARI 14.379'18 29'16% 28' 00%
  
CESSIÓ PROPOSADA 24.217'13 49'10% 42'00%
  
S'indiquen els usos permesos, a més del d'habitatge.
  
S'autoritzen soterranis i semisoterranis, i es fixa en tres el nombre màxim d'alçàries permeses, i l'alçària de cornisa amb semisoterrani és d'11,25 i sense semisoterrani de 10,00 m.
  
Es justifica aquest canvi de classificació en el fet que l'àrea està rodejada per les xarxes d'aigua potable, sanejament, enllumenat, i distribució d'energia elèctrica i que les voreres de la Ronda Nord es troben executades en un 50%.
  
La zona que es pretén modificar va ser classificada com a sòl urbà en la revisió de les normes subsidiàries basant-se en la disposició transitòria primera de la Llei 4/ 1992 del Sòl no Urbanitzable. Aquest punt va ser suspés en la revisió de les normes per acord de la CTU en sessió de 10 de maig de 1994.
  
Quart. Amb data 2 d'octubre de 2000, la Conselleria de Medi Ambient emet Declaració favorable d'Impacte Ambiental, amb una sèrie de condicionants establits en la mateixa Declaració, un d'aquests referent a la zona verda inclosa en la zona de protecció de 18 m corresponent a la carretera CV-580.
  
En l'expedient consta informe del Servei d'Explotació de la Diputació de caràcter favorable.
  
Així mateix, s'han emés per part de la Conselleria d'Educació els següents informes: 14 de febrer de 2000 de caràcter previ, i 13 de juny de 2000, de caràcter desfavorable, fins que les normes urbanístiques s'adapten als paràmetres proposats, especialment quant a l'alçària de cornisa.
  
En aquest sentit, en l'expedient consta informe emés pel director general de Règim Econòmic de la Consellleria de Cultura i Educació en què s'indica que l'anterior informe no ha de considerar-se desfavorable a l'Ajuntament, sinó que l'acord plenari ha de recollir algun dels punts continguts en l'apartat de conclusió i aconsella que com a més favorable a l'Ajuntament s'arreplegue el contingut de l'últim paràgraf.
  
Cinqué. Amb data 15 de novembre de 2000, tramet l'Ajuntament de Navarrés documentació complementària que entre altres punts precisa que la modificació puntual que es proposa no afecta cap element de l'ordenació estructural, i que és travessia urbana la via a què s'acaba convergint, i fa referència a l'escassíssim trànsit de pas, i que es pot considerar que el trànsit és preferentment local, i que és de més importància cap al sud de la població.
  
S'afirma així mateix que l'ordenació detallada exposada ho és sense exclusió del seu més precís desenvolupament i concreció en el necessari pla parcial.
  
Respecte a la qualificació del sector com a terciari, s'indica que l'espai en planta baixa tradicionalment es destina a usos d'emmagatzemament de productes i efectes agrícoles, garatge de vehicles agrícoles i de turisme, xicotet comerços o oficines, etc., necessaris en poblacions rurals i agrícoles.
  
S'arrepleguen igualment les condicions específiques de la normativa sectorial de la Conselleria de Cultura i Educació.
  
D'altra banda es corregeix alguna de les dades expressades en la taula que s'acompanya relativa al compliment del Reglament de Planejament de la Comunitat Valenciana.
  
Sisé. Navarrés té normes subsidiàries aprovades definitivament per la Comissió Territorial d'Urbanisme el 10 de maig de 1994.
  
Seté. La comissió informativa de la Comissió Territorial d'Urbanisme de València, en sessió celebrada el 9 de novembre de 2000, va emetre informe relatiu al projecte que ens ocupa, complint així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La tramitació ha sigut correcta de conformitat amb el que estableix l'article 38, per remissió del 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Segon. La documentació no està completa, als efectes del compliment del que preceptua l'article 27 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant, LRAU).
  
En aquest sentit, caldria acompanyar un pla d'ordenació que substituïra l'actual pla de classificació del sòl, ja que els que s'acompanyen, a escala 1:1000, només reflecteixen parcialment la nova ordenació.
  
Tercer. La modificació es justifica en la creació d'un sòl dotacional escolar.
  
En relació amb l'informe desfavorable emés per la Conselleria de Cultura i Educació, i el posterior emés amb data 10 de juliol de 2000, es consideren esmenades les deficiències observades per part d'aqueixa Conselleria, en establir-se l'aplicació al sòl destinat a dotació escolar de la reglamentació sectorial corresponent a l'administració competent en la implantació de l'equipament públic.
  
Quart. Respecte a les observacions efectuades per la comissió informativa, respecte a la consideració del sector com a terciari, per ser l'edificabilitat terciària superior al 50% del total del sostre edificable, així com la necessitat de justificació del caràcter terciari del sector i del compliment dels estàndards previstos en el Reglament de Planejament de la Comunitat Valenciana, es considera per part de la Comissió Territorial d'Urbanisme i sent la voluntat manifestada per l'Ajuntament la de no considerar el sector com a terciari, la necessitat que l'Ajuntament presente documentació complementària en la qual es fixe una edificabilitat residencial de 0'70 m2/m2 i una edificabilitat terciària de 0'20 m2/m2.
  
Cinqué. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a emetre dictàmens resolutoris sobre l'aprovació definitiva de modificacions puntuals de normes subsidiàries de municipis de menys de 50.000 habitants, de conformitat amb el que disposen els articles 55.1 i 39 de la LRAU , en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió del 16 de novembre de 2000, acorda:
  
Supeditar l'aprovació definitiva de la modificació núm. 1 de les normes subsidiàries de Navarrés, fins que per part d'aquest es presente la documentació en què es fixe l'edificabilitat residencial del sector en 0'70 m2/m2 i l'edificabilitat terciària en 0'20 m2/m2. I que s'aporte el plànol refós indicat en el fonament de dret segon.
  
Una vegada esmenats aquests aspectes per l'Ajuntament de Navarrés caldrà que aquest informe d'aquest tema al president d'aquesta Comissió, el qual queda facultat a l'empara del Decret 137/1990, de 30 de juliol, del Consell de la Generalitat a ordenar la publicació de l'acord d'aprovació definitiva en el butlletí oficial sense necessitat de nou acord d'aquesta comissió a la qual haurà d'informar posteriorment de les actuacions.
  
Contra la present resolució, que no posa fi a la via administrativa, es podrà interposar un recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes comptador a partir de l'endemà de la data de recepció de la present notificació.
  
Tot això, sense perjudici que puga interposar qualsevol altre recurs que estime oportú.
  
A la vista de tot allò que s'ha exposat, es considera aprovada definitivament la modificació núm. 1 de les normes subsidiàries de Navarrés.
  
Contra la present resolució, que no posa fi a la via administrativa, es podrà interposar un recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això, sense perjudici que es puga interposar qualsevol altre recurs que es considere oportú.